Maria Leopoldina Austria-Estekoa

Maria Leopoldina Austria-Estekoa (1776ko abenduaren 10 – 1848ko ekainaren 23) Austriako artxidukesa izan zen, eta ezkontzaz Bavariako printzesa-hauteslea, Karlos Teodoro Palatinatukoa eta Bavariakoaren bigarren emazte gisa. Fernando Karlos Habsburgo-Lorenakoa eta Maria Beatriz Estekoaren alaba zen.

 Lehen ezkontza 
1795an Karlos Teodororekin ezkontzera behartu zuten, bera baino 52 urte zaharragoa zena. Ezkontzaren helburua Wittelsbach etxearen lerro nagusiari gizonezko oinordeko bat ematea zen, baina Maria Leopoldinak ez zuen nahi izan bere senarrarekin kontaktu fisikorik izan, publikoki umiliatu zuen eta hainbat maitale izan zituen. Maitaleen artean Maximiliano I.a Bavariakoa eta Maximiliano von Montgelas zeuden.

Bere nahia Palatinatua-Zweibrücken etxearekin aliantza bat egitea zen, bere senarrak Habsburgorekin osatu zuenaren aurka. Bere senarra 1799an hilzorian zegoela Maximiliano Palatinatua-Zweibrückenekoari laguntza eman zion oinordekotza antolatzeko eta Bergeko gaztelura joan zen bizitzera. Bertan, zituen maitale kopurua zela eta, bizitza libertinoagatik ezaguna izan zen. Haurdun geratu zen eta, eskandalua ekiditeko, Laibachera bidali zuten, erditu zuen arte. Hala ere, Bavarian zituen Steppergeko lurren kudeaketa zela eta asko aberastu zen garai horretan.

 Bigarren ezkontza 
1804ko azaroaren 14an Maria Leopoldina Munichen Luis Arcorekin ezkondu zen. Berarekin hiru seme-alaba izan zituen.

1848an hil zen, Munichetik Vienara bidaiatzen ari zela, bere gurdia irauli ondoren.

Kategoria:Milandarrak
Kategoria:Arco etxea
Kategoria:Austria-Este
Kategoria:Wittelsbacheko etxea
Kategoria:Austriako printzesak
Kategoria:Modenako printzesak
Kategoria:Bavariako printzesa hautesleak
Kategoria:Jülicheko dukesak
Kategoria:Bergeko dukesak
Kategoria:Monarken alabak
Kategoria:Berriro ezkondutako errege-erregina ezkontideak